S-635/2019

D Ó M U R

Héraðsdóms Reykjaness fimmtudaginn 12. september 2019 í máli nr. S635/2019:

Ákæruvaldið

(H-kk-nf G-kk-nf saksóknarfulltrúi) gegn

J-kk-þgf S-kk-þgf S-kk-þgf

(S-kk-nf D-kk-nf lögmaður)

Mál þetta, sem dómtekið var 26. ágúst sl., höfðaði lögreglustjórinn á höfuðborgarsvæðinu með ákæru 18. júní sl. á hendur ákærða, J-kk-þgf S-kk-þgf S-kk-þgf, kt. 0000000000, Bakkasmára 19 í Kópavogi:

„fyrir líkamsárás, með því að hafa aðfaranótt sunnudagsins 24. september 2017, á skemmtistaðnum B5 við Bankastræti í Reykjavík, ráðist með ofbeldi á A, kt. 0000000000, og kýlt hann tvisvar sinnum í andlitið með krepptum hnefa, með þeim afleiðingum að A hlaut nefbeinabrot.

Telst brot þetta varða við 1. mgr. 218. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.“

Kröfur ákærða í málinu eru þær að honum verði gerð sú vægasta refsing sem lög leyfa. Þá krefst verjandi ákærða hæfilegrar þóknunar sér til handa vegna verjandastarfans.

Farið var með mál þetta samkvæmt 164. gr. laga nr. 88/2008 um meðferð sakamála. Ákærði hefur játað sakargiftir. Var málið því tekið til dóms án frekari sönnunarfærslu eftir að sækjanda og verjanda hafði verið gefinn kostur á að tjá sig um lagaatriði máls og ákvörðun viðurlaga.

Sannað er með skýlausri játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæðis í ákæru.

Ákærði er fæddur árið [...]. Samkvæmt sakavottorði ákærða hefur honum ekki áður verið gerð refsing. Hann hefur játað brot sitt hreinskilnislega og er það virt til refsilækkunar. Þá horfa 4. og 5. töluliðir 1. mgr. 70. gr. almennra hegningarlaga einnig 2 til refsilækkunar. Það gerir jafnframt 3. mgr. 218. gr. c. almennra hegningarlaga, enda bera gögn málsins með sér að brotaþoli hafi ýtt við ákærða áður en hann sló til brotaþola, en ákæruvaldið mótmælti auk þess ekki málatilbúnaði ákærða í þá átt, sbr. til nokkurrar hliðsjónar dóm Hæstaréttar frá 25. október 2012 í máli nr. 345/2012. Þá hefur ótæpilegur dráttur orðið á rannsókn málsins. Ekki verður þó fram hjá því litið að árás ákærða beindist að höfði brotaþola og hafði í för með sér beinbrot, sbr. 1 og 2. töluliði 1. mgr. 70. gr. almennra hegningarlaga, sem báðir horfa til þyngingar á refsingu ákærða. Refsing ákærða þykir að broti hans virtu hæfilega ákveðin fangelsi í einn mánuð, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Loks verður ákærði dæmdur til að greiða sakarkostnað, þ.e. málsvarnarþóknun verjanda síns, sem ákveðin er með virðisaukaskatti í dómsorði.

A-kk-nf H-kk-nf héraðsdómari kveður upp dóm þennan.

D Ó M S O R Ð:

Ákærði, J-kk-nf S-kk-nf S-kk-nf, sæti fangelsi í einn mánuð, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði þóknun skipaðs verjanda síns, S-kk-ef D-kk-ef lögmanns, 168.640 krónur.

2 til refsilækkunar. Það gerir jafnframt 3. mgr. 218. gr. c. almennra hegningarlaga, enda bera gögn málsins með sér að brotaþoli hafi ýtt við ákærða áður en hann sló til brotaþola, en ákæruvaldið mótmælti auk þess ekki málatilbúnaði ákærða í þá átt, sbr. til nokkurrar hliðsjónar dóm Hæstaréttar frá 25. október 2012 í máli nr. 345/2012. Þá hefur ótæpilegur dráttur orðið á rannsókn málsins. Ekki verður þó fram hjá því litið að árás ákærða beindist að höfði brotaþola og hafði í för með sér beinbrot, sbr. 1 og 2. töluliði 1. mgr. 70. gr. almennra hegningarlaga, sem báðir horfa til þyngingar á refsingu ákærða. Refsing ákærða þykir að broti hans virtu hæfilega ákveðin fangelsi í einn mánuð, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Loks verður ákærði dæmdur til að greiða sakarkostnað, þ.e. málsvarnarþóknun verjanda síns, sem ákveðin er með virðisaukaskatti í dómsorði.

A-kk-nf H-kk-nf héraðsdómari kveður upp dóm þennan.

Ákærði, J-kk-nf S-kk-nf S-kk-nf, sæti fangelsi í einn mánuð, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði þóknun skipaðs verjanda síns, S-kk-ef D-kk-ef lögmanns, 168.640 krónur.